open-index/open-wikipedia-markdown huggingface dataset:
Alfred Sinding-Larsen

**Nils Ulrik Alfred Sinding-Larsen** (1839–1911) var en norsk forfatter, skribent og offentlig tjenestemann. 

Han arbeidet som formannskapssekretær i Kristiania fra 1875 til 1896, redaksjonssekretær i Morgenbladet fra 1869 til 1911, og militær sakfører og lærer på Krigsskolen.

For ettertiden er han mest kjent er for sine historier og viser fra Vika i Kristiania, skrevet under pseudonymet *Olaves Pedersen* i perioden 1858 til 1873. Et eksempel på en vise som ble godt kjent, er «Gipsgutten».

## Bibliografi
* *Familieliv i Vika. Fem Viser*. Christiania 1860.
* *Familieliv i Vika II. Tre nye Viser og lidt til*. Christiania 1861.
* *To nye Viser*. Christiania 1861,2. Udg. 1862.
* *Generalmajor, Chef for den Kgl. Norske Generalstab, Christopher Anker Bergh Lundh, ... født 3die Januar 1816, død 4de Oktober 1865*. Christiania 1865.
* *Julius Middelthun*. Christiania 1866.
* *For første Gang*. Christiania 1867.
* *Fra Torvet. Viser*. Christiania 1867.
* *Noe hver Slag : sex nye Viser og lidt til*. Christiania 1870.
* *Fra Studentertiden. Smaabilleder*. Christiania 1871.
* *Noe hver Slag, 2, Fire nye Viser og lidt til*. Christiania 1871
* *[[Peter Christen Asbjørnsen]]. En literær-biografisk Skitse. Med Tillæg af en bibliografisk Oversigt ved [[Jens Braage Halvorsen|J.B. Halvorsen]]*. Christian Johnsens Bogtrykkeri. Christiania 1872. 
* *Fra Torvet. Fire Viser og lidt til*. Christiania 1872.
* *Mere Smaatteri. Fire Viser og lidt til*. Christiania 1872.
* *Lidt Julemoro*. Christiania 1872.
* *La vie et les œuvres de Peter Christen Asbjørnsen. Esquisse Bibliographique et littéraire. Trad. par [[Victor Molard]]. Suivie d’un Aperçu bibliographique par [[Jens Braage Halvorsen|J.B. Halvorsen]]*. C.C. Werner & co. Christiania 1873.
* «Asbjørnsens Hjem». Tillægshefte til *[[Ny illustreret Tidende]]*. Christiania 1885.
* *Julius Middelthun*. Christiania 1886.
* *Olaves Pedersens 21s Rapport og Andet*. Christiania 1888.
* *Om Henrik Ibsen. Fruen fra Havet og Personerne deri*. Kristiania 1889.
* *Paa Løvendals Bal. Til festballet i Christiania 28de October 1890 / 200-Aarsdagen for Tordenskjolds Fødsel*. Kristiania 1890.
* *Pligtbud og Straffebestemmelser for Den norske Armee*. Kristiania 1893.
* *Subordination, respect, disciplin. Efter den for den norske Armee gjældende Ret*. Kristiania 1895.
* *Olaves Pedersens Viser. Samlet Udg*. Kristiania 1903.
* *«Efter naadigst Befaling -» m.v.. personal-, kultur- og kriminalhistoriske Smaastykker*. Kristiania 1906.
* *Olaves Pedersens Viser. Jubileumsudgave*. Kristiania 1908.
Highland Football League

**Highland Football League (Highland League)** er en halvprofesjonell fotballiga i Skottland, stiftet i 1893. Den er en av tre ligaer på nivå 5, det høyeste nivået under den skotske fotballigaen og skotsk Premier League. (De to andre er East of Scotland League og South of Scotland League.) Highland League har, som navnet indikerer, klubber fra det skotske høylandet, men også fra Moray og Aberdeenshire.

Det finnes ikke noe automatisk opp- og nedrykkssystem mellom disse tre avdelingene og 3. divisjon (nivå 4) i den skotske ligaen, men flere klubber fra Highland League har likevel blitt valgt inn i den skotske ligaen.

## Klubbene

I sesongen 2008/09 deltok disse 15 klubbene i Highland League:
*Brora Rangers FC
*Buckie Thistle FC
*Clachnacuddin FC (fra Inverness)
*Cove Rangers FC
*Deveronvale FC (fra Banff)
*Forres Mechanics FC
*Fort William FC
*Fraserburgh FC
*Huntly FC
*Inverurie Loco Works FC
*Keith FC
*Lossiemouth FC
*Nairn County FC
*Rothes FC
*Wick Academy FC

Alle lagene holder til på eller ved den skotske nordøstkysten, bortsett fra Fort William, som ligger på vestsiden.

Serievinner sesongen 2007/08 var Cove Rangers. Da Gretna FC gikk konkurs og måtte trekke seg fra den skotske ligaen sommeren 2008, var Cove Rangers blant fem søkere til den ledige plassen, men ble ikke valgt inn.

## Tidligere klubber
*Elgin City (valgt inn i den skotske ligaen i 2000)
*Inverness Caledonian Thistle (sammenslått klubb av de to tidligere klubbene Inverness Caledonian og Inverness Thistle, som begge spilte i Highland League. Den sammenslåtte klubben ble valgt inn i den skotske ligaen i 1994)
*Peterhead (valgt inn i den skotske ligaen i 2000)
*Ross County (valgt inn i den skotske ligaen i 1994)

## Eksterne lenker
* Highland Football League
Fylkesvei 215

**Fylkesvei 215** (**Fv215**) går mellom Rena i Åmot og Jordet i Trysil.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Kartverkets norgeskart
* Vegvesenets vegkart 
*
Fylkesvei 219

**Fylkesvei 219** (**Fv219**) går mellom Enden og Atna i Stor-Elvdal. Veiens lengde er 39,4&nbsp;km.

Strekningen Enden – Sollia kirke utgjør sammen med strekningen Muen – Folldal på  *[[Nasjonal turistvei|Nasjonal turistveg]] Rondane*.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

----Erstattet av riksvei 3 rundt 100 m
----

## Referanser




## Eksterne lenker
* Vegvesenets vegkart 
*
Krigsskoleutdannede offiserers landsforening

**Krigsskoleutdannede offiserers landsforening** (**KOL**) ble stiftet i 1909 og er den eldste fagforeningen for norske offiserer. Foreningen er tilsluttet hovedorganisasjonen Akademikerne. Foreningen organiserer offiserer og sivile med høyere utdannelse i Forsvaret. Foreningens sekretariat holder til i Oslo, og ledes til daglig av et generalsekretariat. Krigsskoleutdannede offiserers landsforening utgir fagtidsskriftet Pro Patria/Vårt Vern. Leder for foreningen er oberstløytnant Knut Bremerthun.

Foreningen hadde 1&nbsp;037 medlemmer per 1. januar 2008.

## Referanser


## Eksterne lenker
* 
*
Oliver Lake

**Oliver Lake** (født 1942) er en amerikansk altsaksofonist og komponist.  Han var en av grunnleggerne av BAG (Black Artists' Group) i St Louis, medlem av World Saxophone Quartet, og leder for multi-kunst og non-profit organisasjonen Passin' Thru.

## Referanser
Pressefotografenes Klubb

**Pressefotografenes Klubb** (PK) er en norsk interesseorganisasjon for over 200 pressefotografer. Hvert år arrangerer organisasjonen konkurransen Årets Bilde og DOK-festivalen i Fredrikstad.

Leder for PK i 2023 er Cicilie S. Andersen. 

## Historie
Oslo Pressefotografers klubb ble stiftet 1. februar 1933 av pressefotografene Ingvald Møllerstad (Aftenposten), Axel Ferdinand Uppman (Tidens Tegn), Aage Kihle (NTB) og Roald Haraldsen (Dagbladet). Klubben begynte så arbeidet for å bedre arbeidsvilkårene, forsvare egen status og rettigheter knyttet til bildebruk i dagspressen.

Klubben skiftet navn til Pressefotografenes Klubb i 1960, og har gjennom årene hatt lokalavdelinger i Oslo, Bergen, Trondheim og Stavanger.

I 1959 startet klubben å gi ut prisen Snill Gutt eller Snill Pike. Den ble gitt til fremstående personer i offentligheten som hadde vist stor evne til å samarbeide godt med pressen. I 2013 ble det dog slutt, da årsmøtet i PK, valgte å avvikle kåringen. Geir Lippestad ble den siste som mottok prisen.

I 1964 startet PK med den juryerte kåringen av Årets bilde, som fortsatt eksisterer den dag i dag. Før den tid var det sporadiske kåringer av de beste bildene, hvor blant annet Knut Skarland i VG vant en publikumspris i 1956.

I 1977 var det 130 medlemmer. Over ti år senere, 1988, var det 370 medlemmer i klubben. I 2015 var det registrert 195 betalende medlemmer. I tillegg kommer to æresmedlemmer, 56 pensjonister og sju styremedlemmer som ikke betaler medlemsavgift.

Tidligere ledere for PK var i 2017-2021 Jarle Aasland, og i 2016 Sveinung Uddu Ystad. Før han var Terje Bringedal, fotograf i VG, leder. I 2021-22 var Marte Christensen leder. Hun var organisasjonens første kvinnelige leder. 

## Årets bilde
Årets Bilde er en årlig juryert foto- og videokonkurranse som arrangeres av Pressefotografenes Klubb. Konkurransen består av flere kategorier og skal fremme den beste norske fotojournalistikken gjennom et helt kalenderår.

Konkurransen er åpen for alle, så lenge bidragene er produsert i henhold til gjeldende normer for presseetikk i Norge, herunder Vær varsom-plakaten.  
## Referanser


## Eksterne lenker
* Pressefotografenes Klubb
Troodon

***Troodon*** var en  slekt med små, raske dinosaurer som levde for rundt 75 mill. år siden. Ekspertene er usikre på om troodon var en rovdinosaur eller en altetende dinosaur. Den var omtrent like stor som et menneske. Blant de dinosaurene vi kjenner til hadde *Troodon* størst hjerne i forhold til kroppen, den blir derfor sett på som den «smarteste» av dinosaurene, men en relativ hjernestørrelse litt under det vi finner hos moderne fugler.

## Referanser


## Eksterne lenker
*
VM i rugby union for menn 2003

**Verdensmesterskapet i rugby union 2003** var det femte VM i rugby union, og ble vunnet av England. Mesterskapet ble arrangert i Australia i oktober og november, og det var tjue lag som deltok, fordelt på fire grupper. De to beste fra hver gruppe gikk videre til kvartfinalen.

Finalen ble spilt mellom Australia og England, på Sydneys olympiske stadion foran 80 000 tilskuere. Ett minutt før slutt, da England ledet 14-11, fikk Australia straffespark, og det ble 14-14 og ekstraomganger. Turneringens store spiller, Englands Jonny Wilkinson, satte inn et straffespark 20 sekunder før siste ekstraomgangen var ferdig, og England vant 20-17.

## Resultater
### Gruppe A

#### Kamper
*10. oktober : Australia **24-8** Argentina
*11. oktober : Irland **45-17** Romania
*14. oktober : Argentina **67-14** Namibia
*18. oktober : Australia **90-8** Romania
*19. oktober : Irland **64-7** Namibia
*22. oktober : Argentina **50-3** Romania
*25. oktober : Australia **142-0** Namibia
*26. oktober : Argentina **15-16** Irland
*30. oktober : Romania **37-7** Namibia
*1. november : Australia **17-16** Irland

### Gruppe B

#### Kamper
*11. oktober : Frankrike **61-18** Fiji 
*12. oktober : Skottland **32-11** Japan 
*15. oktober : Fiji **19-18** USA 
*18. oktober : Frankrike **51-29** Japan 
*20. oktober : Skottland **39-15** USA 
*23. oktober : Fiji **41-13** Japan 
*25. oktober : Frankrike **51-9** Skottland 
*27. oktober : Japan **26-39** USA 
*31. oktober : Frankrike **41-14** USA 
*1. november : Skottland **22-20** Fiji

### Gruppe C

#### Kamper
*11. oktober : Sør-Afrika **72-6** Uruguay 
*12. oktober : England **84-6** Georgia 
*15. oktober : Samoa **60-13** Uruguay 
*18. oktober : Sør-Afrika **6-25** England 
*19. oktober : Georgia **9-46** Samoa 
*24. oktober : Sør-Afrika **46-19** Georgia 
*26. oktober : England **35-22** Samoa 
*28. oktober : Georgia **12-24** Uruguay 
*1. november : Sør-Afrika **60-10** Samoa 
*2. november : England **111-13** Uruguay

### Gruppe D

#### Kamper
*11. oktober : New Zealand **70-7** Italia 
*12. oktober : Wales **41-10** Canada 
*15. oktober : Italia **36-12** Tonga 
*17. oktober : New Zealand **68-6** Canada 
*19. oktober : Wales **27-20** Tonga 
*21. oktober : Italia **19-14** Canada 
*24. oktober : New Zealand **91-7** Tonga 
*25. oktober : Italia **15-27** Wales 
*29. oktober : Canada **24-7** Tonga 
*2. november : New Zealand **53-37** Wales

### Kvartfinaler
8. november 2003:

9. november 2003 :  

 

### Semifinaler
15. november : 
 

16. november : 
 

### Bronsefinale
20. november : 

### Finale
22. november : 

## Eksterne lenker
*
Hartvig Kiran

**Hartvig Kiran** (1911–1978) var en norsk lyriker og kringkastingsmann.

## Liv og virke
### Bakgrunn
Hartvig Kiran ble født 1911 i Ålesund. Foreldrene var Hartvig Nikolaisen Kiran og Elisabeth Peterson. Han vokste opp i Sorenskriver Bulls gate 56 i Ålesund. Etter artium i Ålesund i 1931 studerte han filologi ved Universitetet i Oslo.

### Andre verdenskrig
Etter embetseksamen ble han ansatt som nynorsk programvert i *[[NRK]]*. Om morgenen 9. april 1940 satt han alene i nyhetsredaksjonen og meldte at tyske krigsskip hadde seilt inn Oslofjorden og at det var kamp ved Oscarsborg. Han forsøkte å få generalstaben til å sende ut mobiliseringsordre gjennom radio. Da han ikke fikk noen respons, sendte han ut Kohts feilaktige uttalelse til NTB om mobilisering. Dermed kom mange av landets vernepliktige til å oppfatte seg som mobilisert, selv om regjeringa hadde vedtatt mobilisering først 12. april.

Kiran forlot Norge ombord på MK «Nordnes» den 19. januar 1941 og kom over til Storbritannia der han ble med i gruppa i BBC som hadde sendinger til Norge. I London arbeidet han sammen med blant andre Toralv Øksnevad og Olav Rytter.

### Etterkrigstiden
Etter krigen fortsatte han i *NRK*, og i 1958 ble han leder av NRKs opplysningsavdeling. Han ble provosert av aksjonen mot samnorsk og ble valgt til formann i Noregs mållag i 1957.

Kiran oversatte utenlandsk lyrikk og teaterstykker som Hamlet, Macbeth, Annie Get Your Gun, Oh! What a Lovely War (*Å, for ein herlig krig*),  Spelemann på taket (*Fiddler On The Roof*) og The King and I. Han ble i 1960 tildelt Bastianprisen for *Dikt i utval av* Robert Burns.

Fra 1973 var han formann i Norsk kulturråd.

Den 9. oktober 1961 ble Kiran innvalgt i Visens Venner.

Han utgav følgende visebøker:
* *[[Tom Duley og andre viser]] etter amerikanske folkesongar*, Oslo 1962
* *Viser frå min gitar*, Oslo 1971
* *Viser til Mariann* Oslo 1973
* *Med eiga lyre*, Oslo 1979

Kiran var gift med oversetteren Anna-Karin Kiran, og far til NRK-medarbeideren Yngvil Kiran og skuespilleren Stein Kiran.

Ålesund Kammerensemble hadde fra 1983 suksess med en forestilling og plate basert på Kirans viser kalt *Historia om Ola Skutvik & Mariann*.

Hartvig Kirans minnepris var en norsk lyrikkpris, til minne om Hartvig Kiran, innstiftet i 1978.

Parken kulturhus i Ålesund har en byste av Kiran.

## Referanser



## Eksterne lenker
*
New Zealands herrelandslag i rugby union

**All Blacks** (*de helsvarte*) er navnet på New Zealands herrelandslag i rugby union. Navnet kommer fra det originale draktsettet laget spilte med: svarte skjorter, shortser og strømper.

Rugby union er nasjonalidretten på New Zealand, og All Blacks har positiv statistikk mot alle land de har spilt mot. De vant verdensmesterskapet i rugby union i 1987, 2011 og 2015, og har vunnet The Rugby Championship-turneringen (tidligere Tri Nations) flest ganger.

Kampene mot Sør-Afrika i 1976 og 1981 var ytterst kontroversielle, da Sør-Afrika var under en internasjonal idrettsboikott på grunn av apartheidstyret i landet. 26 afrikanske land nektet å delta i sommer-OL 1976 grunnet New Zealands besøk til Sør-Afrika. 

Foran hver kamp fremfører spillerne haka – en maorisk krigsdans.

Laget ble i 2017 tildelt Fyrstinnen av Asturias' pris for sport.

## Deltagelse i Rugby-VM
*Rød firkant markerer at de var vertsnasjon*

## Referanser


## Eksterne lenker
*
Hikke

**Hikke** (latin: *singultus*) er en spasmisk kontraksjon i diafragma, gjerne flere ganger i minuttet. På medisinsk terminologi kalles dette «synkron diafragmatisk vibrasjon», forkortet SDF (fra engelsk *synchronous diaphramatic flutter*). På lekspråk vil dette si at en plutselig luftstrøm inn i lungene fører til at epiglottis lukkes og man får et «hikk» som tegn på at luftstrømmen stopper opp.

Det finnes to typer hikke: kortvarig og langvarig.

### Kortvarig hikke
Kortvarig hikke er vanligst og varer normalt i noen til flere minutter. Den kan ofte utløses i spesifikke situasjoner som ved inntak av kaldt drikke, varm eller sterk mat, alkohol, ved rask spising, raping, kraftig latter eller hosting (fordi hikstingen får luft til å entre magesekken), noen situasjoner hvor en røyker og man får en unormal inhalering av tobakksrøyk, eller press på mellomgulvsnerven eller andre anatomiske strukturer.

Den kortvarige hikken går over av seg selv, men det finnes en rekke kjerringråd. Blant de vanligste er det å stå fremoverbøyd og drikke et glass vann fra glassets borterste kant. Å bli skremt eller å holde pusten, eventuelt mens man drikker noe, sies også å fungere. Det hevdes at hikken kan stoppes om man konsentrerer seg hardt om et eller annet, eller om man lukker ørene ved å presse med en finger på hvert øre samtidig som man svelger en munnfull vann (litt av gangen, ca. 10–20 ganger).

### Langvarig hikke
Langvarig hikke kan vare i flere dager. Slik hikke kan være et tegn på alvorlig sykdom, eksempelvis hjernesykdommer, forstyrrelser i elektrolyttbalansen eller strupekreft. Den må derfor undersøkes av lege, slik at man kan finne årsaken og eventuelt få satt i gang behandling. Hikken kan dempes ved hjelp av medikamenter som Nefopam.

American Cancer Society rapporterer at 30 % av pasienter som gjennomgår kjemoterapi, har hikke som en bivirkning av behandlingen.

## Referanser


## Eksterne lenker
* https://www.bt.dk/nyheder/kurt-har-nu-hikket-i-13-aar Kurt Petterson i Odense hadde i 2001 hikket i 13 år. *[[Berlingske Tidende]]*, 2. januar 2001
Den lengste reisen

***Den lengste reisen*** er et eventyrspill fra norske Funcom som kom ut sent i 1999. Spillet ble skrevet av Ragnar Tørnquist.

Spillet har mottatt flere gode anmeldelser. Spillet ble utgitt på syv språk: norsk (med bla. stemmene til Synnøve Svabø, Finn Schau og Lasse Kolstad), engelsk, fransk, nederlandsk, svensk, polsk og spansk. Det ble også utgitt i Tsjekkia og Italia, men på engelsk.

Oppfølgeren Drømmefall kom i mai 2006.

## Handling
Vi møter den 18 år gamle studenten April Ryan, som har startet på kunstskole i bydelen Venice i millionbyen Newport. Mysteriet begynner når Aprils drømmer blir mer og mer levende. En dag møter hun den mystiske mannen Cortez. Han forteller henne hvorfor hun har disse drømmene og meningen bak dem. April finner ut at hennes verden ikke er den eneste. Det er i virkeligheten to verdener, Stark og Arkadia, som holder til i parallelle dimensjoner. Det viser seg at April er en Skifter, det vil si at hun kan transportere seg mellom verdene.  I tusener av år har Balansen sørget for likevekt i kosmos, og sikret harmoni mellom tvillingverdenene. Men nå er Balansen mellom disse verdenene truet, og kaos holder på å ødelegge Balansen. Det er opp til April å redde universet fra totalt kaos.

## Verdenene
* Stark er vitenskapens verden, den vi lever i nå. Handlingen i Den lengste reisen foregår omtrent 200 år fram i tid.
* Arkadia er magiens verden. Denne verdenen kan minne litt om middelalderen i virkeligheten.

## Anmeldelse
Den lengste reisen har jevnt over fått gode anmeldelser av utenlandsk presse. Spillet har en Metascore på 91/100. Nettsiden GameSpot ga spillet karakteren 9,3/10, og trakk frem spillets historie og stemning som de fremste kvalitetene ved spillet.

## Portering
Under Gamescom i 2011 avslørte Ragnar Tørnquist at Funcom holder på å utvikle en versjon til iPhone-plattformen.

## Se også
* Drømmefall - Den Lengste Reisen
*Dreamfall Chapters

## Referanser




## Eksterne lenker
* 
*Norsk fanside
* Offisielt forum
* www.ragnartornquist.com
Risør Undervannspostkontor

**Risør Undervannsposkontor** er et postkontor på fire meters dyp utenfor Dampskipsbrygga i Risør, etablert etter en idé av Risør Undervannsklubb.

Undervannspostkontoret ble startet 4. juni 2004 og drives i sommersesongen. Publikum kan legge post eller kort som de ønsker å få stemplet i en postkasse på Dampskipsbrygga, like ved akvariet. To til tre ganger i uken (som oftest onsdag og lørdag) ifører postbetjenten seg dykkerutstyr og tar med posten i en vanntett beholder ned i et spesialbygd postkontor. Der blir posten stemplet, og deretter returnert til land og sendt som normal post til adressaten.

Postkontoret er bygd i glassfiber, og er fylt med luft, slik at posten holder seg tørr etter dykkerklokke-prinsippet. Hele enheten er festet i en fem tonn moring. Referanser til postkontoret finnes også i norsk katalog over lokalpost laget av Magne Josefson. Postkontoret ble omtalt og vist i bruk på NRKs program «Sommeråpent» fredag 28. juni, da programmet handlet om Risør.

Undervannspostmester fra 2004 til 2011 var Håkon Sandvik, fra 2012 er det Tore Bjørn Hovde som har vervet.

## Sendinger
* 2004 sesongen ble det sendt gjennom 5010 brev og kort
* 2005 sesongen ble det sendt gjennom 1388 brev og kort
* 2006 sesongen ble det sendt gjennom 802 brev og kort
* 2007 sesongen ble det sendt gjennom 954 brev og kort
* 2008 sesongen ble det sendt gjennom 647 brev og kort
* 2009 sesongen ble det sendt gjennom 362 brev og kort
* 2010 sesongen ble det sendt gjennom 530 brev og kort
* 2011 sesongen ble det sendt gjennom 320 brev og kort
* 2012 sesongen ble det sendt gjennom 370 brev og kort

Pr. 6. august 2012 var det sendt totalt 10835 brev og kort gjennom postkontoret.

## Bilder

Fil:20040529 Risor UVP Ferdig.jpg|Undervannspostkontoret på plass ved Dampskipsbrygga.
Fil:20040531 UVP Sjosetting 1.jpg|Undervannspostkontoret under sjøsetting.
Fil:20040605 UVP Haakon sandvik stempler.jpg|Postmester Haakon Sandvik stempler kort.
Fil:20040809 UVP H undervann 3.jpg|Undervannspostkontoret under vann.
Fil:20040809 UVP Haakon undervann 2.jpg|Postmester Haakon Sandvik under vann.
Fil:20060603 UVP Sturle Tore venter.jpg|Dykkerne venter på sjøsetting.


## Referanser


## Eksterne lenker
* Aust-Agder Blad: ''Mange tok turen til damskipsbrygga.''
* NRK.no: ''Her møter du NRKs sommerbåt.''
* Risør Undervannspostkontor hos Risør undervannsklubb
* Magne Josefson
Mash

**Mash** har flere betydninger:

* **MASH**, akrynom for Mobile Army Surgical Hospital (feltsykehus).
** M*A*S*H, en historie om livet på et feltsykehus under Koreakrigen:
*** M*A*S*H (roman), en romanserie
*** MASH (film)
*** M*A*S*H (TV-serie)
London Heathrow lufthavn

**London Heathrow lufthavn** (IATA: **LHR**, ICAO: **EGLL**) er en internasjonal lufthavn som er Londons største. Den er også den travleste lufthavnen i Europa etter passasjertrafikk og den fjerde travleste på verdensbasis. Lufthavnen ligger i Hillingdon, i Londons vestligste bydel.

## Historie
Heathrow ble grunnlagt i 1930-årene som Great Western Aerodrome på en eiendom kjøpt inn fra presten i Harmondsworth. Flyplassområdet var på den tid en privat flystripe eid av Fairey Aviation, og ble mest brukt til testflyvninger. Den fikk noe senere navn etter landsbyen Heathrow, som ble fullstendig fjernet for å gi plass til en større lufthavn. Den opprinnelige flyplassen lå omtrent der terminal 3 ligger i dag, men hadde ingen kommersiell trafikk, og Croydon lufthavn fortsatte den tid å være Londons hovedflyplass.

31. mai 1946 ble Heathrow lufthavn åpnet fullt ut for sivil trafikk. Innen 1947 var de nye rullebanene ferdigstilte. De gamle banene var bygget for propellfly, og de var derfor korte. Den første betongblokken i en moderne rullebane ble lagt av dronning Elizabeth II i 1953. To år senere åpnet hun den første terminalbygningen, som i dag er terminal 2. Dagens terminal 3 ble tatt i bruk kort tid etter. Plasseringen av disse, midt på området, har senere gjort det vanskelig å utvide. Grunnen til at man la dem slik var at man ikke regnet med noe særlig behov for parkeringsplasser, ettersom de som hadde råd til å fly på den tiden også hadde sjåfører.

I 1977 ble Londons undergrunnsbane utvidet til Heathrow.

Terminal 4 ble bygget et stykke unna de tre eldre terminalene, som åpnet i 1986, og ble basen til British Airways. Terminal 5 ble åpnet 27. mars 2008 og er Heathrows største terminal, som ble den nye basen til British Airways.

## Flyselskaper og destinasjoner

### Passasjerdestinasjoner

## Transport til og fra flyplassen

Heathrow lufthavn betjenes av et stort utvalg rutegående trafikk. I tillegg til langdistanse-, lokal- og ekspressbusser, trafikkerer undergrunnsbanens Piccadilly-linje tre stasjoner; Heathrow Terminal 2, 3, Heathrow Terminal 4, og Heathrow Terminal 5. Piccadilly-linjen tar lengre tid en andre togtilbud, men kjører til gjengjeld gjennom noen av de mest populære turistdestinasjonene i det sentrale London, og er langt rimeligere enn de andre tilbudene. Flytogtilbudet Heathrow Express betjener de samme stasjonene, og kjører til Paddington i det sentrale London på 15 minutter. Lokaltoget Heathrow Connect betjener også flyplassen, og følger den samme ruten inn til London sentrum, men stopper ved stasjoner underveis, og har rimeligere billetter. Elizabeth linjen betjener terminal 4 og 5 og stopper ved stasjoner på vei inn til sentrum av London.

## Referanser


## Eksterne lenker
* 
* British Airways Terminal 5
*
Minarkisme

**Minarkisme** (også kjent som minimal statisme eller minimal statlig libertarianisme) er en frihetlig kapitalistisk politisk filosofi. Den er forskjellig definert av kilder. I strengeste forstand sier den at stater bør eksistere (i motsetning til anarki), at deres eneste legitime funksjon er å beskytte individer mot aggresjon, tyveri, kontraktbrudd, og bedrageri, og at de eneste legitime statlige institusjoner er militærvesen, politi og domstoler. I videste forstand inkluderer den også brannvesen, fengsler, utøvende og lovgivende forsamlinger som legitime statlige funksjoner. En slik tilstand er vanligvis kalt en nattvekterstat.

Minarkister hevder at staten ikke har myndighet til å bruke sitt voldsmonopol for å forstyrre frivillige transaksjoner mellom mennesker, og mener at det er statens ansvar å påse at kontrakter mellom privatpersoner og eiendom er beskyttet, gjennom et system av domstoler og politi. Minarkister mener generelt en laissez-faire tilnærming til økonomien vil føre til økonomisk velstand.

## Fremtredende minarkistiske teoretikere
Frederic Bastiat, Murray Rothbard, Ayn Rand, Benjamin Constant, Herbert Spencer, Leonard Read, Ludwig von Mises, John Hospers, Robert Nozick (ga uttrykk for et minarkistisk syn i boken *Anarchy, State and Utopia* (1974), men gikk senere bort fra dette) og George Reisman.

## Referanser
M*A*S*H

:* Dette er en samleside for M*A*S*H-emnet. For henholdsvis romanen, filmen eller TV-serien se [[M*A*S*H (roman)]], [[MASH (film)]] eller [[M*A*S*H (TV-serie)]].

*'M*A*S*H** er en [[Franchise|mediafranchise]] produsert i ulike former fra [[1968]] til [[1986]]. Rettighetene eies av [[20th Century Fox]] og historien handler om tre [[rollefigur]]er som tjenestegjorde på det oppdiktede [[Mobile Army Surgical Hospital|feltsykehuset]] 4077th under [[Koreakrigen]]. Den opprinnelige historien har [[Benjamin Franklin Pierce|Hawkeye Pierce]] i [[hovedrolle]]n. Senere [[spin-off]]s involverte rollefigurer fra serien mens handlingen ble lagt til tiden etter krigen, men alle versjonene passer inn i genrebetegnelsen [[svart humor]] og involverte [[medisin]] i en dominerende rolle ettersom de fleste rollefugurene var [[lege]]r.

Franchisen sluttet med TV-serien ''[[Trapper John, M.D.]]'' [[4. september]] [[1986]]. Per 2007 er det ikke gjort noe forsøk på en reprise av serien. Men en gruppe [[fans]] eksisterer fremdeles og 20th Century Fox har hatt betydelig suksess med å selge både filmen og serien på [[DVD]].

''M*A*S*H'' begynte med en [[M*A*S*H (roman)|roman]], **' skrevet av Richard Hooker basert på hans egne opplevelser som kirurg i Mash-enheten 8055. Romanen ble publisert i 1968 og fikk flere oppfølgere.

*MASH* ble også tittelen på en spillefilm fra 1970 basert på romanen. Filmen ble regissert av Robert Altman med Donald Sutherland i rollen som Hawkeye Pierce og Elliott Gould som Trapper John McIntyre.

TV-serien M*A*S*H var i sin tur basert på filmen og ble langlivet. TV-serien ble 11 år gammel og ble sendt fra 1972 til 1983, men med nye hovedrolleinnehavere. Alan Alda spilte Pierce og Wayne Rogers spilte McIntyre. Rogers forlot TV-serien etter tre sesonger og ble erstattet av Mike Farrell som B. J. Hunnicutt. TV-serien er den best kjente delen av M*A*S*H-franchisen og ble rangert som nummer #25 i *[[TV Guide]]*'s «TV Guide's 50 Greatest TV Shows of All Time.

*[[Trapper John, M.D.]]* inkluderte også rollefiguren Trapper John McIntyre, men i denne serien ble den spilt av Pernell Roberts. Det var den første spin-off som viste rollefiguren i det sivile livet etter krigen. Juridisk anses imidlertid *Trapper John, M.D.* å være en spin-off fra filmen og ikke TV-serien.

*[[AfterMASH]]* var en etterfølger til TV-serien med skuespillerne Harry Morgan, Jamie Farr og William Christopher som de samme rollefiguren de hadde spilt i TV-serien. Gary Burghoff og Edward Winter hadde gjesteopptredener, men serien ble lagt ned etter to sesonger.

*[[W*A*L*T*E*R]]* var en pilot til en TV-serie som ikke ble realisert. Den ville ha hatt Gary Burghoff i rollen som Walter O'Reilly, men ikke lenger referert til som «Radar». Piloten ble sendt som en «CBS Special Presentation» 17. juli 1984.

## Rollefigurene og skuespillerne

## Se også
*Suicide Is Painless
Arteria brachialis

***Arteria brachialis*** (norsk: Brakialarterien/armarterien) er den viktigste blodåren i overarmen.

Den er fortsettelsen av arteria axillaris (aksilararterien/underarmsarterien) og starter ved nedre grense av muskelen teres major (den store skulderbladsmuskelen) og fortsetter nedover i armen, inntil den når fossa cubita ved albuen. Den ender så ved å dele seg i arteria radialis (radialisarterien) og arteria ulnaris (ulnarisarterien (på underarmens lillefingerside)) som fortsetter ned i underarmen.

Arteria brachialis har mindre forgreninger, som blant annet forsyner musklene i overarmen, for eksempel biceps-muskulen (den tohodede muskelen i overarmen (som bøyer underarmen)) og triceps-muskelen (den trehodede overarmsmuskelen).

Pulsen til arteria brachialis er palpabel på forsiden av albuen, og ved hjelp av et stetoskop og et blodtrykksapparat kan blodtrykket måles her.

## Forgreninger
* *Arteria profunda brachii*
* *Arteria ulnaris collateralis superior*
* *Arteria ulnaris collateralis inferior*

## Eksterne lenker
* Brachial artery – Gray's Anatomy
Ernst Heinrich von Schimmelmann

**Ernst Heinrich greve von Schimmelmann** (1747–1831) var en dansk statsmann, plantasjeeier og greve. Han var sønn av Heinrich Carl von Schimmelmann og Caroline Tugendreich Friedeborn, født 29.9.1730, mulig i Görlitz el. Dresden, død 30.11.1795 i Hamburg, datter av oberstløytnant, kommandant i Küstrin Alexander v. F. (1690–1752) og Maria Catharina v. Müllenheim (ca. 1699–1781). 

## Politisk karriere
Schimmelmann hadde studert bl.a. nasjonaløkonomi i utlandet og innehadde en rekke embeter i sentraladministrasjonen, men ble avskjediget av Ove Høegh-Guldberg i 1783. Året etter deltok han i kronprins Frederiks statskupp mot Høegh-Guldberg og ble utnevnt til finansminister. Han var finansminister inntil 1813 og senere statsminister.

## Slavehandel
Danske plantasjeeiere tjente store formuer på sukkerhandelen og slavehandelen i Dansk Vestindia. På 1700-tallet ble Schimmelmann-familien den rikeste familien i Danmark takket være inntektene fra sukkerhandelen. Familien dominerte i stor grad hele det økonomiske liv i Danmark – Heinrich Carl von Schimmelmann var finansminister i Danmark-Norge 1768–82, og Ernst Heinrich von Schimmelmann fra 1784, som tidligere nevnt.

Schimmelmann utarbeidet en rapport hvor han påviste at den danske slavehandelen medførte store tap for eierne. Han redegjorde for at dersom man behandlet slavene bedre, kunne man forhindre den store barnedødeligheten som hvert år gjorde at antallet slaver på De vestindiske øyer sank. Schimmelmann var selv slaveeier og hadde en stor sukkerplantasje på Saint Croix. Videre var han medeier i selskapet som førte slaver fra Gullkysten i Afrika og over til Vestindia og han hadde store økonomiske interesser i sukkerindustrien. 
Schimmelmanns fokus var på å forbedre slavenes kår på samme måte som man er i mot dårlig behandling av husdyrene man eier. Han var ikke i mot selve slaveriet, men transporten fra Afrika. Han og familien hadde selv flere slaver også i København.

Finansminister Schimmelmanns arbeid for å stoppe slavehandelen ble satt i kraft i 1792 ved kongelig *Forordning om negerhandelen av 1792*. Handelen skulle opphøre fra 1803 og det ble presisert at det i perioden forut ikke var noen begrensninger på slaveimporten. Staten skulle også yte rimelige lån til innkjøp av slaver før opphevelsen av importen.

## Privatliv
Schimmelmann giftet seg i 1775 med komtesse Emilie Rantzau. Hun døde av tuberkulose fem år senere i en alder av 28 år. Han giftet seg på nytt i 1782 med Charlotte Schubart.

I 1782 fikk han reist minnesmerket «Emiliekilde» til minne om sin første ektefelle.

Hans familie og han selv ligger begravet i Sankt Petri kirke i København.

## Referanser
Heinrich Carl von Schimmelmann

**Heinrich Karl von Schimmelmann** (1724–1782) var en tysk kjøpmann, som senere trådte i dansk tjeneste. I Danmark ble han landets viktigste finanspolitiker og ble opphøyet i grevestanden.

## Biografi
Med sin hustru Caroline Tugendreich v. Schimmelmann født Friedeborn ble han far til den danske statsmannen Ernst Heinrich von Schimmelmann. Han var også utgiver av Wandsbecker Bothe.

Som kjøpmann i Dresden og kursachsisk accise-forpakter bygget han opp en betydelig formue. Dermed kunne han åpne et handelshus i Hamburg og bli eier av flere gods i Holsten. I 1761 trådte han som kommerseintendant i dansk tjeneste og ble 1762 opphøyet i friherrestanden, og 1779 i grevestanden. 1762 bygget han Wandsbecker Schloss. Hans betydningsfulle rolle for Danmarks finanser var grunnlaget for sønnens senere utnevnelse til dansk finansminister.

Ikke alle hans initiativer var uomstridt, hverken innføringen av tallotteri i Købehavn, Altona og Wandsbeck eller økningen av papirpenger på København-børsen.

## Referanser


## Litteratur
* Christian Degn: *Die Schimmelmanns im atlantischen Dreieckshandel. Gewinn und Gewissen*, Neumünster 2000, ISBN 3-529-06148-4

## Eksterne lenker
*
Clubstrophobia

**Clubstrophobia** er et band som spiller jazza kafémusikk, bigbeat, house, drum & bass og funk.

Bakgrunnen til bandet er på Bergens No.1 Klubb Agora, og de har senere spilt på flere av landets festivaler og mindre og større klubber.

Bandet utga albumet *Dada* og singelen «Vegas» på MTG. Utgivelsen *Dada* fikk terningkast 5 i *Bergens Tidende*, *Finnmark Dagblad*, og terningkast 4 i *VG*, *Aftenposten*, *Hamar Arbeiderblad*, *Gjengangeren* og *Telemarksavisa*.

## Medlemmer
* Jostein Berntsen, vibrafon/beats/samples/rhodes
* Jan Erik Reknes, trompet og effekter
* Audun Brandal, basser
* Anne Valborg Tolås, vokal
* Tore Christian Sævold / Ole Morten Sommer, trommer
* Thomas Gullestad, decks

## Diskografi
* 2003: *Dada*
;CD-versjon:
# «Vegas»
# «Rio»
# «Space Diving»
# «What For»
# «Fisheye Perspective»
# «Bury Me Standing»
# «Safe and Sorry»
# «Rocket»
# «Liquid Life»
# «Bleed»
# «Arab (Going to Vegas Remix)»
;EP-versjon:
# «Vegas»
# «Rio»
# «What For»
# «Arab (Going to Vegas Remix)»
# «Space Diving»
# «Rocket»
# «Vegas» (Extended)
* 2003: «Vegas» (singel)

## Referanser


## Eksterne lenker
*
Nasjonalstadioner for fotball i Europa

**Nasjonalstadioner for [[fotball]] i [[Europa]] ([[UEFA]]-landene)**

Italia, Montenegro, Nederland, Tsjekkia og Tyskland har ikke noe offisielt nasjonalstadion.
De fleste landene har nasjonalstadion i hovedstaden. Unntakene er Israel, Kasakhstan, Malta, Polen, San Marino, Skottland, Slovenia, Spania og Tyrkia. Frankrike og Sverige har nasjonalstadion i forsteder til hovedstaden. Færøyene og Moldova har to nasjonalstadioner. Irland har midlertidig nasjonalstadion for fotball (og rugby) på Croke Park mens Lansdowne Road blir ombygd. Croke Park brukes vanligvis til gælisk fotball og hurling.

## Andre stadioner
De største stadionene i Italia, Montenegro, Nederland, Tsjekkia og Tyskland:

Noen land har andre stadioner som er større enn nasjonalstadionet:

## Kilder
*Frank Jasperneite, Oliver Leisner: *Groundhopping Informer*. Agon, Kassel 2006. ISBN 978-3-89784-280-9

## Eksterne lenker
* World Stadiums 
* Fußballtempel
* Stadionwelt
Utrum

**Utrum** (latin, norsk: **felleskjønn**) er et grammatisk kjønn som finnes i dansk, norsk (riksmål, moderat bokmål samt bergensk dialekt), svensk og nederlandsk, og er en felles form for maskulinum og femininum. Det andre grammatiske kjønnet i disse språkene er nøytrum.

I middelalderen hadde svensk og dansk skille mellom maskulinum og femininum. Kjønnet oppstod gjennom et sammenfall av maskulinum og femininum trolig på grunn av lydlig sammenfall og en generell tendens til morfologisk forenkling. I enkelte andre indoeuropeiske språk har grammatikken forenklet seg på andre måter, ved at nøytrum (intetkjønn) har gått ut av bruk (for eksempel i de romanske språk og i litauisk).

## Eksempel
To eksempel på ord er «sol» (*f*) og «hund» (*m*). I riksdansk, rikssvensk, riksmål og bokmål (med to kjønn) har femininum og maskulinum falt sammen til utrum og bøyingene er slik i entall:
* en sol – solen
* en hund – hunden
På nynorsk og bokmål (med tre kjønn) fins et skille mellom femininum og maskulinum, der maskulinum bøyes likt med utrum over:
* ei sol – sola (tidligere også *soli* på nynorsk)
* ein/en hund – hunden
I en del danske dialekter er det også et skille mellom femininum og maskulinum, men da er det femininum som bøyes likt med utrum:
* en sol – solen
* i hund – hundi

I Sverige har tre grammatiske kjønn lenge vært enerådende i de fleste dialekter, men på grunn av press og påvirkning fra rikssvensk er dette på retur.

## Referanser
UIO

**UIO**, eller **UiO**, kan vise til:
* UiO, en forkortelse for Universitetet i Oslo
* UIO, en forkortelse for Ungdom i Oppdrag
* IATA-flyplasskode for Mariscal Sucre internasjonale lufthavn
Abakus

**Abakus** kan sikte til:
*Abakus (kuleramme)
*Abakus (arkitektur)
*Abakus (linjeforening), linjeforeningen for datateknologi og kommunikasjonsteknologi på NTNU
*Abakus (lærebok) – et matematikkverk for grunnskolen
Dulcimer

**Dulcimer** er en betegnelse på flere typer strengeinstrumenter i gruppen zithere. Det finnes to hovedgrupper: *brettzithere*, der strengene slås an med hammere og *gripebrettzithere* som spilles med plekter.

Forskjellige typer av dulcimer finnes rundt om i verden, deriblant hakkebrett, appalachian dulcimer, den ungarske cimbalom, den rumenske tambal, den tyrkiske og persiske santur (santoor) og den kinesiske yang-chin. 

## Kilder
* «Hammer Dulcimer: History and Playing», *Encyclopedia Smithsonian*
* «Dulcimer» i *Encyclopædia Britannica*

## Eksterne lenker
* «Dulcimer», thefreedictionary.com
* «Dulcimer», merriam-webster.com
Monitor

**Monitor** kan bety flere ting:

* Skjerm (monitor)
* Magasinet Monitor, et norsk tidsskrift
* Høyttaler designet for å brukes i lydproduksjon eller på scenen i konsert-sammenheng
* USS Monitor, et amerikansk krigsskip fra den amerikanske borgerkrigen
* Monitor (skipstype), en skipstype, basert på USS Monitor.
* Monitor Norge, et norsk fagblad for audiovisuelle medier
* Monitor (etat), en britisk statlig etat
* En rekke forskningsrapporter som overvåker ("monitorerer") utviklingen på sitt fagfelt
Julia Kristeva

**Julia Kristeva** (; født 24. juli 1941 i Sliven i Bulgaria) er en bulgarsk-født fransk psykoanalytiker, filosof, feminist og forfatter.

Mens hun studerte for en doktorgrad i hjemlandet, fikk hun et studiestipend til Frankrike og reiste dit i desember 1965. I 1967 giftet hun seg med forfatteren Philippe Sollers. I tiden under sitt doktorgradsstudium, var hun en del av kretsen rundt tidsskriftet *[[Tel Quel]]*.

Etter doktoravhandlingen *La Révolution du langage poétique* (1974) utdannet hun seg igjen, denne gangen innen psykoanalyse. Hun har vært professor i lingvistikk og er i dag direktør for Institutt for tekst- og dokumentsvitenskap ved Paris’ sjuende universitet. 

Hun har utgitt over tyve bøker, blant annet *Soleil noir* som også finnes i norsk oversettelse. I 2004 mottok hun Holbergprisen.

I 2018 påstod bulgarske sikkerhetskilder at Kristeva ble vervet av den bulgarske sikkerhetstjenesten som informant i 1971. Hun nektet for å ha samarbeidet med dem, ved å kalle påstandene «usanne og groteske».

I 2020 ble hun forfremmet til storoffiser av Æreslegionen.

## Æresbevisninger

* æresdoktorgrad fra IULM-universitetet i Milano, 2018

## Bøker
### Essays om lingvistikk og litteratur
* *Le Langage, cet inconnu. Une initiation à la linguistique*, SGPP, 1969 (utgitt under pseudonymet Julia Joyaux ; gjenutgivelse Seuil, 1981)
* *Semeiotikê. Recherches pour une sémanalyse*, Seuil, 1969
* *Le Texte du roman. Approche sémiologique d’une structure discursive transformationnelle*, La Haye, Mouton, 1970
* *La Traversée des signes* (i samarbeid), Seuil, 1975
* *Polylogue*, Seuil, 1977
* *La Révolution du langage poétique. L'avant-garde à la fin du mal*, Lautréamont et Mallarmé, 1985
* *Le Temps sensible. [[Marcel Proust|Proust]] et l'expérience littéraire*, Gallimard, 1994, gjenutgivelse Folio Essais, 2000

### Andre essays
* *Des Chinoises*, Éditions des femmes, 1974 ; gjenutgivelse Pauvert, 2001
* *Folle Vérité* (ouvrage collectif), 1979
* *Pouvoirs de l'horreur. Essai sur l'abjection*, Seuil, 1980
* *Histoires d'amour*, Éditions Denoël, 1983
* *Au commencement était l'amour. Psychanalyse et foi*, Hachette, 1985
* *Soleil noir. Dépression et mélancolie*, Gallimard, 1987
* *Le Génie féminin*, Paris, gjenutgivelse Gallimard
** 1. *Hannah Arendt*, 1999 
** 2. *Melanie Klein*, 2000  
** 3. *Colette*, 2002
* *Au risque de la pensée*, Éditions de l'Aube, 2001
* *Cet incroyable besoin de croire*, Paris, Bayard, 2007
* *Du mariage considéré comme un des beaux-arts*, sammen med Philippe Sollers, Fayard, 2015
* *Je me voyage. Mémoires*, intervjuer sammen med Samuel Dock, Paris, Fayard, 2016
* *Beauvoir présente*, Fayard, 2016 

### Romaner
**Les Samouraïs*, 1990
**Le Vieil Homme et les loups*, 1991
**Possessions*, 1996
**Meurtre à Byzance*, 2004
**Thérèse mon amour*, récit, Fayard, 2008
**L'Horloge enchantée*, Fayard, 2015

## Referanser


## Eksterne lenker
* 
* 
*
Maskulinum

**Maskulinum** (hankjønn) er et grammatisk kjønn som finnes på mange språk, deriblant tysk, romanske språk og nynorsk samt bokmål. På bokmål kan man imidlertid også bruke kun to kjønn, som på riksmål og andre skandinaviske språk. Det kalles da utrum og bøyes likt med norsk maskulinum. Maskulinum betegner på norsk naturlig hannlige substantiver, for eksempel mann, gutt, far, sønn, hingst, samt en rekke andre substantiver uten naturlig tilknytning til hanndyr eller hannplanter, som for eksempel vei, busk, stol, snø, gaffel, stein. Ord fra visse andre ordklasser, bl.a. adjektiver, bøyes forskjellig avhengig av om de hører til substantiver av han-, hun- eller intetkjønn.

## Se også
* Femininum
* Nøytrum
* Utrum
Hankjønn

**Hankjønn** eller **hannkjønn** kan ha flere betydninger:

* Biologisk han (kjønn) (se også mann)
* Maskulinum, grammatikalsk hankjønn

## Se også

* Hunkjønn
Hunkjønn

**Hunkjønn** eller **hunnkjønn** kan ha flere betydninger:

* Biologisk hunn (se også kvinne)
* Femininum, dvs grammatisk hunkjønn
## Se også
* Hankjønn
* Hunn (andre betydninger)
Douglas DC-2

**Douglas DC-2** var et tomotors propellfly som ble produsert av Douglas Aircraft Corporation fra 1934. Flyet hadde plass til 14 passasjerer og var en videreutvikling av prototypen Douglas DC-1. Sammen med Boeing 247 var DC-2 det første passasjerflyet som ble bygget i metall i stedet for tre. Modellen hadde også opptrekkbart hjulunderstell, en robust vinge og vridbare propeller drevet av et par Bristol Pegasus stjernemotorer. I alt ble det bygget 156 eksemplarer av DC-2. 

I 1936 videreutviklet Douglas flyet og laget en større versjon med kraftigere Pratt & Whitney-motorer som ble kalt DC-3. Dette skulle senere bli en av de mest suksessrike flytypene i luftfartshistorien.

En DC-2 fra hollandske KLM deltok i hastighetsløpet England &ndash; Australia, MacRobertson Air Race, i oktober 1934 og sikret seg andreplassen på tiden 90 timer og 13 minutter etter en spesialbygget racer, de Havilland Comet.

## Bilder

Douglas C-39 3-view line drawing.png|Douglas DC-2 (Douglas C-39) 
Fil:DC2 at Albury, NSW.jpg|DC-2 i gammel fargesetting av KLM.
Fil:Douglas DC-2.jpg|DC-2 i et fotografi fra 1943.


## Eksterne lenker
* DC-2 artikkel
* Centennial of Flight Commission on DC-1 and -2 
* DC-2 fakta
* [Airliners.net DC-2 bilder](http://www.airliners.net/search/photo.search?aircraft_genericsearch=Douglas%20DC-2%20(C-39%2F42%2FR2D)&distinct_entry=true)
Bryggeri- og drikkevareforeningen

**Bryggeri- og drikkevareforeningen** (**BROD**) er et særforbund innen Næringsmiddelbedriftenes landsforening (NBL), som inngår i Næringslivets Hovedorganisasjon. Fram til 2007 het organisasjonen *Bryggeri- og mineralvannforeningen* (BROM). 

Medlemmene er i all hovedsak de norske bryggeriene, og organisasjonen arbeider for medlemmenes interesser når det gjelder omsetning, avgiftslegging og annen regulering av øl og mineralvann. Organisasjonen publiserer også salgstall fra butikk for øl og mineralvann. Sekundære mål er at foreningen skal bidra til bevaringen av den norske ølkultur, gjennom opplysningsarbeide som synliggjør de gastronomiske synergieffekter mellom øl og mat. En tid delte de ut utmerkelsen Årets Ølhund, hvis mottakere har vært blant annet Kåre Siem. Denne utmerkelsen ble på ny utdelt fra og med 2010.

Organisasjonen er norsk medlem av den europeiske bryggeriorganisasjonene Brewers of Europe og Union of European Beverages Association (UNESDA).

Fra 2009 ble organisasjonen ledet av Petter Nome. Bryggeri- og drikkevareforeningen hadde  132 medlemmer.

## Historie
Den norske Bryggeriforeningen ble stiftet 18. november 1901, da Christiania Bryggeriers Forening av 1893 slo seg sammen med Norsk Bryggeriforening av 1894. Opprinnelig var det 45 medlemmer. Mineralvannsprodusentene stiftet egen forening i 1913 med 230 medlemsbryggerier. I 1988 ble disse slått sammen til **Norsk Bryggeri- og Mineralvannsforening** (NBMF), endret til nåværende navn i 2005.

## Referanser


## Litteratur

* 

## Eksterne lenker
* Bryggeri- og drikkevareforeningen
* Drikkeglede
* «Beer statistics. 2014 edition» (PDF), *Brewers of Europe*
Alvanuten

**Alvanuten** er et fjell ved Aksdal i Tysvær kommune i Rogaland. Det har en høyde på 224 meter over havet. Turområde, med mange stier til blant annet Valhest (313 moh).

## Referanser
Kåres Nam-Nam-bok

***Kåres Nam-Nam-bok*** (1974) er en kokebok, utgitt av Kåre Siem på forlaget Cappelen og illustrert av Ellen Auensen (født 1944).  

Den har undertittelen «Primitiv minikokebok for de absolutte nybegynnere, duster og kløner» og inneholder oppskrifter på retter som speilegg, biff, svinekotelett og stekt flesk.  Oppskriften på raspeball var godkjent av Arthur Klæbo.  

Boken ble av ernæringsfysiolog og slankebokforfatter Marianne Rykke kritisert for å mangle den måletekniske presisjon og detaljeringsgrad som forordet kunne gi inntrykk av.
## Referanser


## Eksterne lenker
*
Kapellmester

**Kapellmester** ( fra tysk: *Kapelle* «kor», egentlig fra latin: *cappella* «kapell» – slik man synger i kapellet; og *Meister*: «mester/leder») er betegnelsen innen musikk på en som leder en gruppe musikere under utøvelse av musikk.  Kapellmesteren er ofte en av de utøvende (som for eksempel bandleder og pianist Duke Ellington), men også en orkesterdirigent kan betegnes «kapellmester».

## Se også
* A cappella

## Kilder
*
Musikkens Venner

**Musikkens Venners Landsforbund** (MVL) er en norsk frivillig organisasjon, stiftet 1947 for å bidra til arrangerering av gode konserter over det ganske land, ikke bare i de sentrale områder.  I starten var blant annet Kåre Siem en sentral pådriver.  Gjennom medlemstilbud, blant annet avtale med TONO bidrar Musikkens Venners Landsforbund til å lette arrangørenes arbeid.  Musikkens Venner har hatt lokalforening i de fleste norske byer, som står for en rekke lokale klassiske konserter hvert år.  Konseptet «Bamsekonsert» var et viktig prosjekt fra senere år, som rettet fokus mot musikk for førskolebarn. Musikkens Venners Landsforbund har også et mangeårig samarbeid med Barratt Due musikkinstitutt. Organisasjonen har sin administrasjon i Bergen. I 2012 ble den omformet til Klassisk-organisasjon for konsertarrangører.

## Eksterne lenker
* 
*